આલિયાએ પાકિસ્તાનથી ભારત મોકલેલી માહિતીનો કેટલો અને કેવો ઉપયોગ થાય છે તે આપણને બતાવવામાં આવ્યું નથી. પરંતુ જે અંકોડા જોડાય છે તે એ જોતાં એ માહિતીને આધારે 1971ના વૉરમાં આપણું લેજન્ડરી એરક્રાફ્ટ કેરિયર ‘INS વિક્રાંત’ ડૂબતું બચ્યું અને તેને ડૂબાડવા નીકળેલી પાકિસ્તાની સબમરીન ‘PNS ગાઝી’એ જળસમાધિ લીધી એવું ધારી શકાય છે. એ ઘટના પરથી ગયા વર્ષે મસ્ત થ્રિલર ફિલ્મ ‘ધ ગાઝી અટેક’ બનેલી. એટલે આ ‘રાઝી’ને ‘ધ ગાઝી અટેક’ની પ્રિક્વલ કહી શકાય.